Document ID: 32013R0937

PROVEDBENA UREDBA KOMISIJE (EU) br. 937/2013
оd 30. rujna 2013.
o određivanju koeficijenata raspodjele za godine od 2013. do 2018. za doprinos Unije za pomoć iz članka 103.a Uredbe Vijeća (EZ) br. 1234/2007 za proizvođačke grupe u sektoru voća i povrća u pogledu planova za priznavanje priopćenih do 1. srpnja 2013.
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1),
uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 47. stavak 4. drugi podstavak,
budući da:
(1)
Provedbenom uredbom (EU) br. 543/2011 predviđa se gornja granica izdataka koje financira Europski fond za jamstva u poljoprivredi („doprinos Unije”) u pogledu pomoći iz članka 103.a stavka 1. Uredbe (EZ) br. 1234/2007 i uspostavlja se sustav priopćavanja, prema kojem dotične države članice izvještavaju Komisiju o financijskim učincima privremeno prihvaćenih planova priznavanja.
(2)
Drugim podstavkom članka 47. stavka 4. Provedbene uredbe (EU) br. 543/2011 zahtijeva se da Komisija odredi koeficijente raspodjele na temelju priopćenja države članice u skladu s člankom 38. stavkom 4. te Provedbene uredbe i da utvrdi ukupan raspoloživi financijski doprinos Unije za svaku državu članicu za svaku godinu.
(3)
Provedbenom Uredbom Komisije (EU) br. 780/2012 (3) raspoloživi iznosi za godine 2012. i 2013. u potpunosti su raspodijeljeni, a iznosi za godine od 2014. do 2017. raspodijeljeni su djelomično.
(4)
Na temelju informacija koje u skladu s člankom 38. stavkom 4. Provedbene uredbe (EU) br. 543/2011 do 1. srpnja 2013. priopće određene države članice navedene u članku 125.e Uredbe (EZ) br. 1234/2007, čini se da, za godine 2014., 2015. i 2016., ukupan iznos traženog doprinosa Unije prelazi najveći iznos utvrđen u prvom podstavku članka 47. stavka 4. te Provedbene uredbe i da, za godine 2017. i 2018., ukupan traženi iznos nije dosegao taj najveći iznos. Prema tome, u pogledu tih država članica potrebno je odrediti koeficijent raspodjele niži od 100 % za godine 2014., 2015. i 2016. te koeficijent raspodjele od 100 % za godine 2017. i 2018.
(5)
Kako bi se osiguralo učinkovito upravljanje tom mjerom, ova Uredba treba stupiti na snagu na dan objave,
DONIJELA JE OVU UREDBU:
Članak 1.
Na temelju priopćenja država članica do 1. srpnja 2013., u skladu s člankom 38. stavkom 4. Provedbene uredbe (EU) br. 543/2011, koeficijenti raspodjele i ukupno raspoloživi doprinos Unije za svaku državu članicu koji iz toga proizlazi za godine od 2013. do 2018. određen je u Prilogu ovoj Uredbi.
Članak 2.
Ova Uredba stupa na snagu na dan objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 30. rujna 2013.

Labels: 18
15
6